钦定古今图书集成/历象汇编/乾象典/第047卷 > 库楼
## 钦定古今图书集成/历象汇编/乾象典/第047卷 > 库楼

按《春秋文耀钩》，“轸南众星曰天库。”

按《星经》，“库楼星二十九星，库楼十五，柱十五星，衡四
星，在角南轸东南，次器府东，一曰文阵兵车之府。”西
入轸一度，去北辰四十九度，昏中西去北辰八十九
度。

按《史记天官书》。“轸南众星曰天库楼。库有五车。”
按《汉书天文志》同。

按《晋书天文志》：“库楼十星，其六大星为库，南四星为
楼，在角南。一曰天库，兵甲之府也。旁十五星，三三而
聚者，柱也。中央四小星，衡也。主陈兵。”

按：《隋书》《宋史天文志》俱同。

按《观象玩占》，“库楼十星，在角南，其六大星为库，南四
星为楼。一曰天库，金官也，星为兵车之府。库中十五
星，三三而聚者，柱也。中央四小星，衡也。主陈兵。”